## La Generalitat ha abonat ja a més d’un miler d’afectats les ajudes de 6.000 euros per la pèrdua de béns i estris de primera necessitat

*** Entre els municipis amb més ajudes ja pagades figuren Picanya (166), Alfafar (139), Algemesí (119), Riola (110), Catarroja (80) o Paiporta (72)
* Les sol·licituds es poden presentar de manera telemàtica o de manera presencial en les 17 oficines de Conselleria de Justícia habilitades en municipis afectats**

La Generalitat Valenciana ha abonat a 1.091 persones afectades per la riuada les ajudes urgents de 6.000 euros per vivenda per a pal·liar la pèrdua de béns i estris de primera necessitat. Això suposa que ja s’ha abonat un total de 6.546.000 euros.

Les ajudes de concessió directa són les incloses en el Decret 163/2024, de 4 de novembre, del Consell. A mesura que es van rebent les sol·licituds d’estes ajudes, es procedix a la seua tramitació i pagament als afectats durant els dies següents.

Entre els municipis amb més ajudes ja pagades figuren Picanya (166), Alfafar (139), Algemesí (119), Riola (110), Catarroja (80) o Paiporta (72).

Fins al moment, la Conselleria de Justícia i Interior ha rebut un total de 23.225 sol·licituds i, amb l’objectiu d’accelerar la tramitació i pagament d’estes ajudes, ha incorporat un total de 19 tècnics que se sumen a l’equip destinat a esta labor des de l’aprovació del Decret.

La sol·licitud de les ajudes es pot fer de manera telemàtica, o presencialment a través dels llocs previstos en l’article 16.4 de la Llei 39/2015 (com oficines de Correus, oficines d’assistència en matèria de registres…) i en les 17 oficines de coordinació de postemergència habilitades per la Generalitat en municipis afectats.

**Oficines de coordinació de la postemergència per la riuada**

Les 17 oficines de coordinació postemergència es troben a Alaquàs, Albal, Aldaia, Alfafar, Algemesí, Alginet, Benetússer, Carlet, Catarroja, Chiva, l’Alcúdia, Massanassa, Paiporta, Picanya, Sedaví, Turís i Utiel. L’horari d’atenció és de les 8:30 hores a 17:30 hores.

En estes oficines s’informa sobre les ajudes, la documentació necessària per a tramitar la sol·licitud, i es facilita el servici d’acompanyament per a tramitar estes ajudes.

L’oficina d’Albal està situada a l’Ajuntament d’Albal (plaça del Jardí, 7), la d’Aldaia en l’edifici de Servicis Socials (carrer Coladors, 16), i la de Benetússer en l’edifici Nou Espai (avinguda Camí Nou, 36).

La d’Alaquàs s’ha habilitat a l’Ajuntament (carrer Major, 88), la d’Alfafar, també en el mateix Ajuntament (plaça de l’Ajuntament, 1), la de Massanassa en el Centre de Servicis Socials (carrer Major, 15), la de Paiporta en l’Ajuntament (carrer Músic Vicent Prats i Tarazona, s/n), i la de Sedaví en el Jutjat de Pau (carrer València, 32).

L’oficina de Catarroja s’ha situat en l’Ajuntament de Catarroja (camí Reial, 22), i la de Picanya en l’edifici Motor de Giner (passeig Motor de Giner).

A Carlet, l’oficina se situa en l’edifici Luis Vives (carrer Luis Vives, 28), a Algemesí en la Cambra Agrària (plaça d’Argentina, 1), a Alginet en la Casa de Cultura (carrer Arquebisbe Sanchis, 24 baix), la de l’Alcúdia en el carrer Rodríguez, 9 (al costat de l’Ajuntament), i la de Turís en el Centre d’Associacions i Joventut (carrer Jaume I).

L’oficina de Chiva es troba en l’Agència de Desenrotllament Local (avinguda Mestre García Navarro, 1), i la d’Utiel en Servicis Socials (plaça de l’Ajuntament, 1).

Fecha: 19/11/2024